Diari Oficial de la Generalitat Valenciana


Sumari del DOGV 9271, del 04-02-2022 (2022/814)

RESOLUCIÓ de 28 de gener de 2022, de la directora gerent del Consorci Hospital General Universitari de València (CHGUV), per la qual es convoca una borsa d'ocupació temporal general de diverses categories (BET/02/22).
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9271

Data del DOGV
:   04-02-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/814


Data del document
:   28-01-2022

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 28 de gener de 2022, de la directora gerent del Consorci Hospital General Universitari de València (CHGUV), per la qual es convoca una borsa d'ocupació temporal general de diverses categories (BET/02/22). [2022/814]  
Mitjançant la Resolució de 29 d'octubre de 2021, de la Direcció Gerència del CHGUV, es van aprovar les normes reguladores per a la contractació de duració determinada i la millora d'ocupació (DOGV 9208, de data 04.11.2021). En l'article 10.2 aquestes normes estableixen que en les categories professionals que es consideren per la Comissió de Seguiment de la Contractació es procedirà a realitzar una convocatòria pública per a la conformació de les borses d'ocupació temporal general necessàries.  
De conformitat amb el que s'ha exposat, amb el que s'ha acordat en la Comissió de Seguiment de la Contractació, celebrada el passat dia 25 de gener d'enguany, amb el que es disposa en la normativa reguladora del procediment, i fent ús de les atribucions conferides en l'apartat segon, punt 10 de l'Acord del 12 de desembre de 2003, del Consell de Govern i del president del Consell, pel qual es deleguen atribucions en matèria de personal, de contractació administrativa i de gestió econòmica en diversos òrgans del Consorci Hospital General Universitari de València, resolc:  
  
Article 1. Objecte  
La convocatòria té per objecte constituir la borsa d'ocupació temporal general del CHGUV de les categories indicades en l'annex I d'aquesta resolució.  
  
Article 2. Requisits  
Els aspirants que desitgen inscriure's hauran de complir i acreditar els següents requisits:  
a) Estar en possessió de la titulació acadèmica exigida per a accedir a la plaça o categoria professional de la corresponent borsa i, si és el cas, de l'especialitat.  
b) En les categories en les quals es requerisca especialitat podran presentar-se els qui es troben en l'últim any de residència, si bé per a la seua contractació hauran d'acreditar estar en possessió de la titulació assenyalada en l'apartat anterior.  
c) Posseir l'aptitud psicofísica i funcional necessària per a l'exercici de les funcions pròpies de la plaça i categoria a què s'opta.  
d) No haver sigut separat o separada, mitjançant expedient disciplinari, de qualsevol servei de salut o administració pública, ni trobar-se en situació d'inhabilitació amb caràcter ferm per a l'exercici de funcions públiques ni, si és el cas, per a la corresponent professió. En el cas de nacionals d'altres estats esmentats en l'apartat a d'aquest punt, no trobar-se en la situació d'inhabilitació, per sanció o pena, per a l'exercici professional o per a l'accés a funcions o serveis públics en un estat membre, ni haver sigut separat o separada, per sanció disciplinària, d'alguna de les seues administracions o serveis públics.  
  
e) Complir els altres requisits i obligacions establits en l'article 3 de les normes reguladores del procediment.  
Els requisits hauran de complir-se l'últim dia del termini de presentació de sol·licituds i mantindre's durant tot el temps de permanència en la corresponent borsa.  
  
Article 3. Sol·licituds i documentació necessària  
Les sol·licituds d'inscripció, conforme al model normalitzat que s'indica en l'annex III, degudament emplenades, hauran d'anar acompanyades de la següent documentació:  
a) Títol acadèmic oficial expedit per l'òrgan competent de l'administració educativa, que siga requerit per a accedir a la categoria, grup i, si és el cas, especialitat, per a la qual se sol·licita la inscripció. En cas de no disposar del document esmentat podrà presentar-se la certificació acadèmica acreditativa d'haver finalitzat tots els estudis per a l'obtenció del títol i realitzat el pagament de les taxes destinades a l'expedició d'aquest. Les titulacions obtingudes a l'estranger s'hauran d'acreditar mitjançant una credencial d'homologació emesa per l'òrgan competent.  
En el cas que la persona interessada es trobe cursant l'últim any de residència de l'especialitat a la qual opte haurà d'acreditar-ho mitjançant la corresponent certificació.  
b) Documentació acreditativa dels mèrits objecte de baremació, a excepció dels serveis prestats en el CHGUV i la nota de la fase d'oposició de l'últim procés selectiu del CHGUV per a la categoria i/o especialitat en la qual sol·licita la seua inscripció, que seran acreditats d'ofici per la Direcció de Recursos Humans.  
Les borses d'ocupació temporal general que es formalitzen seguint el que es disposa en aquesta convocatòria derogaran les constituïdes amb anterioritat. En conseqüència, qualsevol persona que desitge formar part de les borses d'ocupació temporal general del CHGUV, de les categories convocades, haurà de presentar una sol·licitud d'inscripció dins del termini i en la forma escaient. Haurà de presentar una sol·licitud per cada categoria en la qual sol·licite la seua inscripció.  
La sol·licitud d'inscripció incorpora les següents declaracions responsables de la persona sol·licitant:  
a) Declaració en què manifesta, sota la seua responsabilitat, que totes les dades indicades en la sol·licitud i, si és el cas, en la documentació adjunta acreditativa dels mèrits que es pretenguen fer valdre, són verídiques, que compleix els requisits establits en aquesta convocatòria i altra normativa d'aplicació i que es troba en possessió de la documentació que així ho acredita, i queda a la disposició del CHGUV per al lliurament, comprovació, control i inspecció d'aquests quan s'estime oportú, en els termes de l'article 69.1 de la Llei 39/2015, d'1 d'octubre, del procediment administratiu comú de les administracions públiques.  
  
b) El consentiment de la persona inscrita per al tractament de les seues dades de caràcter personal que siguen necessàries per a la tramitació del procés, d'acord amb la normativa vigent, en els termes establits en la sol·licitud.  
c) Declaració de no haver sigut condemnat/ada per sentència ferma per algun delicte contra la llibertat i indemnitat sexual, de conformitat amb el que es disposa en l'article 13.5 de la Llei orgànica 1/1996, de 15 de gener, de protecció jurídica del menor.  
En tot cas, el personal que integre la borsa haurà d'acreditar que compleix els requisits necessaris per a l'exercici del lloc abans de la formalització del corresponent contracte.  
La Direcció de Recursos Humans del CHGUV podrà requerir, en qualsevol moment del procediment, l'aclariment sobre qualsevol dada de la sol·licitud presentada, així com de la documentació adjuntada. La no presentació de la documentació requerida podrà ser motiu d'exclusió de la borsa d'ocupació temporal corresponent.  
Les persones sol·licitants seran responsables de les falsedats o inexactituds que figuren en la seua sol·licitud. La consignació de dades falses en la sol·licitud o en la documentació aportada durant el procediment comportarà l'exclusió de la persona sol·licitant, sense perjudici de les mesures legals que corresponguen.  
  
Article 4. Termini i lloc de presentació  
El termini per a presentar les sol·licituds serà d'un mes, a comptar des de l'endemà de la publicació d'aquesta resolució en el Diari Oficial de la Generalitat Valenciana (DOGV).  
Les sol·licituds i la documentació que s'hi adjunte s'hauran de presentar preferentment en el Registre General del CHGUV, av. Tres Creus, 2, CP 46882 (horari de 9.00 a 14.00, de dilluns a divendres), o bé a través de qualsevol de les formes possibles previstes en la Llei 39/2015, d'1 d'octubre, del procediment administratiu comú de les administracions públiques.  
  
Article 5. Procediment  
Finalitzat el termini de presentació de sol·licituds, la Direcció de Recursos Humans del CHGUV realitzarà la valoració dels mèrits, tant dels presentats com d'aquells que hagen de ser acreditats d'ofici, de conformitat amb la convocatòria, el barem d'aplicació, les normes reguladores del procediment i altra normativa que, si és el cas, siga procedent.  
Realitzada la valoració es farà pública la relació provisional de persones admeses amb la puntuació assignada i d'excloses, si és el cas, i s'hi indicarà la causa d'exclusió, a fi que les persones interessades puguen presentar les al·legacions que estimen oportunes, en el termini de deu dies hàbils.  
Transcorregut l'esmentat termini i resoltes, si és el cas, les al·legacions, es farà pública la relació definitiva, que serà remesa a l'òrgan competent per a la constitució de la corresponent borsa d'ocupació temporal general.  
  
Article 6. Barem  
Tenint en compte el que s'estableix en la Resolució de 29 d'octubre de 2021, de la Direcció Gerència del CHGUV, per la qual es van aprovar les normes reguladores per a la contractació de duració determinada i la millora d'ocupació, serà aplicable el barem que s'adjunta en l'annex II, així com la disposició addicional primera de la resolució esmentada.  
  
Un mateix mèrit no podrà ser objecte de valoració en més d'un apartat, subapartat o epígraf del barem.  
En el cas d'empat entre les persones candidates, es tindrà en compte la major puntuació obtinguda en cada apartat, segons el seu ordre; si persisteix, dirimirà la nota exacta de la fase d'oposició de l'últim procés selectiu del CHGUV, sempre que haja sigut computada en l'apartat 2 del barem d'aplicació; si continua aquest empat es resoldrà a favor de la persona sol·licitant de major edat.  
La Direcció de Recursos Humans només tindrà en compte aquells mèrits obtinguts fins a la data de la publicació d'aquesta convocatòria en el DOGV.  
  
Article 7. Normativa aplicable  
Aquesta convocatòria i les borses d'ocupació temporal general resultants es regiran per la Resolució de 29 d'octubre de 2021, de la Direcció Gerència del CHGUV, d'aprovació de les normes reguladores per a la contractació de duració determinada i la millora d'ocupació (DOGV 9208, de data 04.11.2021), sense perjudici de les restants normes jurídiques que puguen ser aplicables.  
  
Article 8. Règim jurídic  
La relació laboral que es formalitze, si és el cas, es regirà per les clàusules del contracte de treball, pel que es disposa en el conveni col·lectiu del personal laboral del CHGUV, per l'Estatut dels Treballadors i per la resta de normes d'aplicació.  
  
Article 9. Publicació  
En compliment del que es disposa en la normativa reguladora del procediment, aquesta convocatòria es publicarà en el DOGV. La resta de les resolucions i acords del procediment es faran públics en la web corporativa del CHGUV, amb caràcter oficial, i als taulers d'anuncis de la Direcció de Recursos Humans del CHGUV, amb caràcter informatiu.  
  
  
Article 10. Disposició derogatòria  
Aquesta convocatòria no és una actualització de les vigents borses. L'entrada en vigor de les diferents borses d'ocupació temporal general que es constituïsquen, seguint el procediment descrit en aquesta resolució, suposarà la derogació de les precedents.  
En conseqüència, qualsevol persona que desitge formar part de les borses d'ocupació temporal general del CHGUV que es conformen haurà de presentar una sol·licitud d'inscripció en la categoria corresponent.  
  
Article 11. Recursos  
Contra aquesta resolució, que no esgota la via administrativa, podrà interposar-se un recurs d'alçada davant la Presidència del CHGUV, en el termini d'un mes des de l'endemà de la publicació, sense perjudici de la interposició de qualsevol altre recurs que es considere procedent, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques. Transcorregut l'esmentat termini sense que s'haja interposat cap recurs, aquesta resolució serà ferma amb caràcter general.  
  
València, 28 de gener de 2022.- La directora gerent del CHGUV: Inmaculada Renart López.  
ANNEX I  
Codi i categories professionals que es convoquen  
  
CODI CATEGORIES PROFESSIONALS QUE ES CONVOQUEN.  
01 FACULTATIU/IVA ESPECIALISTA EN ALERGOLOGÍA  
02 FACULTATIU/IVA ESPECIALISTA EN ANÀLISIS CLÍNIQUES  
03 FACULTATIU/IVA ESPECIALISTA EN ANATOMIA PATOLÒGICA  
04 FACULTATIU/IVA ESPECIALISTA EN ANESTESIOLOGIA I REANIMACIÓ  
05 FACULTATIU/IVA ESPECIALISTA EN ANGIOLOGIA I CIRURGIA VASCULAR  
06 FACULTATIU/IVA ESPECIALISTA EN APARELL DIGESTIU  
07 FACULTATIU/IVA ESPECIALISTA EN BIOQUÍMICA CLÍNICA  
08 FACULTATIU/IVA ESPECIALISTA EN CARDIOLOGIA  
09 FACULTATIU/IVA ESPECIALISTA EN CIRURGIA CARDIOVASCULAR  
10 FACULTATIU/IVA ESPECIALISTA EN CIRURGIA GENERAL I DE L'APARELL DIGESTIU  
11 FACULTATIU/IVA ESPECIALISTA EN CIRURGIA ORAL I MAXIL·LOFACIAL  
12 FACULTATIU/IVA ESPECIALISTA EN CIRURGIA ORTOPÈDICA I TRAUMATOLOGIA  
13 FACULTATIU/IVA ESPECIALISTA EN CIRURGIA PEDIÀTRICA  
14 FACULTATIU/IVA ESPECIALISTA EN CIRURGIA PLÀSTICA, ESTÈTICA I REPARADORA  
15 FACULTATIU/IVA ESPECIALISTA EN CIRURGIA TORÀCICA  
16 FACULTATIU/IVA ESPECIALISTA EN DERMATOLOGIA MEDICOQUIRÚRGICA I VENEREOLOGIA  
17 FACULTATIU/IVA ESPECIALISTA EN ENDOCRINOLOGIA I NUTRICIÓ  
18 FACULTATIU/IVA ESPECIALISTA EN FARMÀCIA HOSPITALÀRIA  
19 FACULTATIU/IVA ESPECIALISTA EN HEMATOLOGIA I HEMOTERÀPIA  
20 FACULTATIU/IVA ESPECIALISTA EN MEDICINA FÍSICA I REHABILITACIÓ  
21 FACULTATIU/IVA ESPECIALISTA EN MEDICINA INTERNA  
22 FACULTATIU/IVA ESPECIALISTA EN MEDICINA NUCLEAR  
23 FACULTATIU/IVA ESPECIALISTA EN MEDICINA PREVENTIVA I SALUT PÚBLICA  
24 FACULTATIU/IVA ESPECIALISTA EN MICROBIOLOGIA I PARASITOLOGIA  
25 FACULTATIU/IVA ESPECIALISTA EN NEFROLOGIA  
26 FACULTATIU/IVA ESPECIALISTA EN PNEUMOLOGIA  
27 FACULTATIU/IVA ESPECIALISTA EN NEUROCIRURGIA  
28 FACULTATIU/IVA ESPECIALISTA EN NEUROFISIOLOGIA CLÍNICA  
29 FACULTATIU/IVA ESPECIALISTA EN NEUROLOGIA  
30 FACULTATIU/IVA ESPECIALISTA EN OBSTETRÍCIA I GINECOLOGIA  
31 FACULTATIU/IVA ESPECIALISTA EN OFTALMOLOGIA  
32 FACULTATIU/IVA ESPECIALISTA EN ONCOLOGIA MÈDICA  
33 FACULTATIU/IVA ESPECIALISTA EN ONCOLOGIA RADIOTERÀPICA  
34 FACULTATIU/IVA ESPECIALISTA EN OTORRINOLARINGOLOGIA (ORL)  
35 FACULTATIU/IVA ESPECIALISTA EN PEDIATRIA I LES SEUES ÀREES ESPECÍFIQUES  
36 FACULTATIU/IVA ESPECIALISTA EN PSICOLOGIA CLÍNICA  
37 FACULTATIU/IVA ESPECIALISTA EN RADIODIAGNÒSTIC  
38 FACULTATIU/IVA ESPECIALISTA EN RADIOFÍSICA HOSPITALÀRIA  
39 FACULTATIU/IVA ESPECIALISTA EN REUMATOLOGIA  
40 FACULTATIU/IVA ESPECIALISTA EN UROLOGIA  
41 METGE/ESSA de DOCUMENTACIÓ CLÍNICA I ADMISSIÓ  
42 METGE/ESSA de la UNITAT D'HOSPITALITZACIÓ A DOMICILI (UHD)  
43 METGE/ESSA d'URGÈNCIA HOSPITALÀRIA  
44 METGE/ESSA del TREBALL  
  
  
  
ANNEX II  
Barem de mèrits borsa d'ocupació temporal general del CHGUV  
  
Seran objecte de valoració en les convocatòries on així s'establisca, de conformitat amb el que es disposa en aquestes normes, els següents mèrits:  
1. Serveis prestats (màxim 70 punts).  
1.1. Pels serveis prestats en les institucions sanitàries públiques del Sistema Nacional de Salut gestionades directament o indirectament, mitjançant consorcis o contractes de gestió de servei públic per concessió, conforme al que s'estableix en la Llei 15/1997, de 25 d'abril, en les institucions sanitàries públiques de països de la Unió Europea i espai econòmic europeu i en les fundacions per a la investigació d'establiments del Sistema Nacional de Salut:  
1.1.1. En la mateixa categoria professional i, si és el cas, especialitat en la qual se sol·licita l'ocupació temporal: puntuació de 0,30 per mes.  
1.1.2. En diferent categoria professional i, si és el cas, especialitat en la qual se sol·licita l'ocupació temporal: puntuació 0,15 per mes.  
1.2. Pels serveis prestats en la mateixa categoria professional i, si és el cas, especialitat en la qual se sol·licita l'ocupació temporal, sempre que quede acreditat que la plaça exercida té igual contingut funcional que la categoria professional en la qual s'inscriu, amb una puntuació de 0,15 per mes treballat.  
1.2.1. Com a personal sanitari del cos militar de sanitat en centres sanitaris i hospitals militars dependents del Ministeri de Defensa de l'Estat espanyol.  
1.2.2. Com a personal sanitari d'institucions penitenciàries.  
1.2.3. Com a personal sanitari en institucions públiques de caràcter sociosanitari dependents de l'Administració del Consell, la titularitat de les quals pertanga a la Generalitat Valenciana i siguen directament gestionats per aquesta: puntuació 0,15 per mes.  
1.3. Pels serveis prestats en la mateixa categoria professional i, si és el cas, especialitat en la qual se sol·licita l'ocupació temporal, sempre que quede acreditat que la plaça exercida té igual contingut funcional que la categoria professional en la qual s'inscriu, amb una puntuació de 0,10 per mes treballat.  
1.3.1. Com a personal sanitari en entitats concertades que atenguen pacients de la sanitat pública de la Generalitat Valenciana a través de contractes, en la modalitat de concerts, subscrits de conformitat amb la normativa vigent en cada moment en matèria de contractació administrativa i accions concertades gestionades de conformitat amb la Llei 7/2017, de 30 de març, de la Generalitat.  
1.3.2. Com a personal sanitari que preste serveis en les mútues col·laboradores amb la Seguretat Social i en els centres sanitaris que en depenguen.  
La unitat de valoració mínima serà el mes.  
Els serveis prestats en virtut de nomenament d'atenció continuada es computaran a un mes de treball per cada 130 hores.  
Els serveis prestats com a personal estatutari temporal en nomenaments de substitució corresponents a les categories de metge/essa SAMU, infermer/a SAMU i tècnic/a d'Emergències Sanitàries es computaran cada 130 hores com un mes treballat.  
Al personal amb nomenaments o contractes a temps parcial, qualsevol quin siga el nombre d'hores realitzades, se li computaran els serveis prestats com a realitzats a jornada completa.  
Es puntuarà com a temps treballat el període d'excedència per cura de familiars, d'excedència per raó de violència de gènere i d'excedència per violència terrorista.  
Els serveis prestats coincidents en el temps seran excloents entre si, i es computaran en el subapartat en què els corresponga una puntuació major.  
2. Nota d'oposició (màxim 50 punts).  
Nota de la fase d'oposició de l'últim procés selectiu convocat pel CHGUV, per a la categoria i/o especialitat en la qual se sol·licita la inscripció, d'acord amb l'escala següent:  
Entre 3,5 i 4 punts 5 punts  
Entre 4,01 i 5 punts 10 punts  
Entre 5,01 i 6 punts 15 punts  
Entre 6,01 i 7 punts 20 punts  
Entre 7,01 i 8 punts 30 punts  
Entre 8,01 i 9 punts 40 punts  
Entre 9,01 i 10 punts 50 punts  
Si el procés selectiu consta de més d'un examen, la puntuació màxima es distribuirà proporcionalment entre el nombre d'exercicis eliminatoris de què conste el procés. No seran valorats els exercicis qualificats amb apte o no apte.  
3. Valencià (màxim 8 punts).  
Fins a un màxim de 8 punts, sempre que es tracte d'un mèrit expedit o homologat per la Junta Qualificadora de Coneixements de Valencià o equivalent de conformitat amb la normativa vigent, d'acord amb la següent escala:  
- A1: 0,5 punts  
- A2: 1,5 punts  
- B1: 3 punts  
- B2: 4 punts  
- C1: 6 punts  
- C2: 8 punts  
Quan s'acredite més d'un nivell, només es computarà el certificat de major nivell.  
4. Formació especialitzada per categoria i especialitat.  
El període de formació sanitària especialitzada, via personal resident en formació, es baremarà únicament en la categoria que es corresponga amb la formació a raó de 7,2 punts per any de formació, sempre s'haja obtingut el títol d'especialista.  
No es podrà obtindre en aquest apartat una puntuació superior a la duració oficial del període formatiu de cada especialitat, amb independència del temps que haja necessitat la persona candidata per a finalitzar el procés formatiu.  
En cap cas es valoraran els períodes de formació sanitària especialitzada, via personal resident en formació, corresponents a la categoria i, si és el cas, especialitat a la qual s'opta, en l'apartat 1 de serveis prestats.  
  
Els serveis prestats en períodes de formació sanitària especialitzada en especialitats diferents a les que s'opta es valoraran en l'apartat 1.1.2.  
  
5. Cursos de formació contínua i continuada (màxim 5 punts).  
De conformitat amb el que s'estableix en la disposició transitòria tercera de la Resolució de 29 d'octubre de 2021, de la Direcció Gerència del CHGUV, per la qual es van aprovar les normes reguladores per a la contractació de duració determinada i la millora d'ocupació, aquest apartat no serà objecte de valoració en aquesta convocatòria.  
6. Diversitat funcional: 3 punts.  
A les persones candidates que acrediten un grau de diversitat funcional igual o superior al 33 % se'ls assignaran 3 punts.  
7. Criteris de desempat.  
En cas d'empat entre les persones candidates, es tindrà en compte la major puntuació obtinguda en cada apartat, segons el seu ordre; si persisteix, dirimirà la nota exacta de la fase d'oposició de l'últim procés selectiu, sempre que haja sigut computada en l'apartat 2 d'aquest barem, i si continua aquest empat es resoldrà a favor de la persona sol·licitant de major edat.